বাহুবল প্রতিনিধি ॥ এডভোকেট আমাতুল কিবরিয়া কেয়া চৌধুরী এমপি বলেছেন, বিএনপি-জামায়াত জোট জঙ্গী কায়দায় ককটেল ও পেট্রোল বোমাবাজীর মাধ্যমে দেশবাসীকে জিম্মী করে রেখেছে। তারা যে অরাজকতা চালাচ্ছে তাতে সারা দেশটাই বার্ণইউনিটে পরিণত হয়েছে। এ অবস্থা চলতে পারে না। তাই সময় এসেছে রাজনীতির নামে জঙ্গীবাদী কর্মকান্ডের সাথে জড়িত বিএনপি-জামায়াত জোটেকে প্রত্যাখ্যান করার। তিনি গতকাল বিকেলে বাহুবলে আওয়ামীলীগের নেতৃত্বাধিন মহাজোট আয়োজিত বিক্ষোভ মিছিল পরবর্তীতে পথসভায় প্রধান অতিথি হিসেবে বক্তৃতা করছিলেন। দেশব্যাপী বিএনপি-জামায়াত জোটের হরতাল-অবরোধের নামে বোমাবাজী ও নৈরাজ্যের প্রতিবাদে গতকাল শুক্রবার বিকেল পৌণে ৫টায় স্থানীয় সাব-রেজিস্ট্রি মাঠ থেকে বের হওয়া মিছিলটি উপজেলা সদরের প্রধান সড়ক প্রদক্ষিণ করে। পরে মধ্যবাজারে অনুষ্ঠিত বিক্ষোভ সমাবেশে প্রধান অতিথি হিসেবে বক্তব্য রাখেন জাতীয় সংসদের সংরক্ষিত মহিলা সদস্য ...